Държавен вестник, бр. 64, 2010 г., стр. 77

БРОЙ  64	
Д Ъ Р Ж А В Е Н  В Е С Т Н И К 	
СТР.  77  
(4) При непостигане на съгласие по акта 
окончателното решение се взема от министъ­
ра на отбраната по доклад на директора на 
дирекция „Правно-нормативна дейност“ – МО.
Чл. 20. (1) Представител на дирекция „Прав­
но-нормативна дейност“ – МО, задължително 
участва в работни групи, назначени със заповед 
на министъра на отбраната по изготвянето на 
проекти на нормативни актове на Народното 
събрание и на Министерския съвет, чийто вно­
сител е Министерството на отбраната.
(2) Работната група изготвя проект на 
нормативния акт по ал. 1 заедно с мотивиран 
доклад до министъра на отбраната, обоснова­
ващ правното и фактическото основание за 
издаването му.
(3) Дирекция „Правно-нормативна дей­
ност“ – МО, привежда проекта в съответствие 
с изискванията за оформяне на проектите на 
нормативни актове, определени в Закона за 
нормативните актове, в Указ № 883 за при­
лагане на Закона за нормативните актове и 
в Устройствения правилник на Министерския 
съвет и на неговата администрация. 
(4) След получаване на становищата при 
външноведомственото съгласуване на проекта 
по ал. 1 по реда на Устройствения правилник 
на Министерския съвет и на неговата адми­
нистрация дирекция „Правно-нормативна дей­
ност“ – МО, съобразява направените бележки и 
предложения и изготвя справка за отразяване 
на становищата.
(5) Окончателният вариант на проекта 
заедно с писмен доклад от министъра на 
отбраната до Министерския съвет, станови­
щата от външноведомственото съгласуване 
и справка за отразяването им се изпращат в 
Министерския съвет с писмо, изготвено от 
дирекция „Административно и информационно 
обслужване“ – МО, и подписано от постоянния 
секретар на отбраната. 
Чл. 21. (1) По постъпилите за външно­
ведомствено съгласуване в Министерството 
на отбраната проекти на нормативни актове 
на Народното събрание, Министерския съвет 
или на министри се изготвят становища от 
административните звена от Министерството 
на отбраната или от структурите на пряко 
подчинение на министъра на отбраната, чия­
то функционална компетентност е свързана с 
предмета на съгласувания акт. 
(2) Изготвените становища по ал. 1 се 
обобщават от дирекция „Правно-нормативна 
дейност“ – МО, и се представят на министъра 
на отбраната.
Чл. 22. (1) По молби от военнослужещи 
или цивилни служители, в които се поставят 
въпроси от правно естество, становищата се 
изготвят от обслужващия съответното военно 
формирование от Българската армия или съ­
ответната структура на пряко подчинение на 
министъра на отбраната юрист.
(2) Дирекция „Правно-нормативна дей­
ност“ – МО, изготвя становища и дава отговори 
по въпроси от правно естество, които са от 
компетентността на министъра на отбраната, 
на заместник-министрите на отбраната, на по­
стоянния секретар на отбраната и началника 
на отбраната. В тези случаи към преписката 
задължително се прилага становището на об­
служващия съответното военно формирование 
от Българската армия или структура на пряко 
подчинение на министъра на отбраната юрист. 
В случаите, когато трябва да се извърши про­
верка на изложената фактическа обстановка, 
преписката се изпраща на компетентната кон­
тролна структура.
Раздел ІІI
Процесуално представителство на Министер­
ството на отбраната и структурите на пряко 
подчинение на министъра на отбраната
Чл. 23. (1) Процесуалното представителство 
на Министерството на отбраната и на струк­
турите на пряко подчинение на министъра на 
отбраната включва:
1. процесуално представителство пред пра­
вораздавателните органи и органите на прину­
дително изпълнение, в т.ч. изготвяне на искови 
молби, жалби и други документи по заведените 
от и срещу Министерството на отбраната или 
структурите на пряко подчинение на министъра 
на отбраната дела;
2. предприемане на действия за събиране 
на вземанията на Министерството на отбра­
ната или на структурите на пряко подчинение 
на министъра на отбраната, произтичащи от 
влезли в сила съдебни решения, споразумения, 
договори и други актове. 
(2) Дирекция „Правно-нормативна дей­
ност“ – МО, съгласува за законосъобразност 
изготвените от юристите от Министерството на 
отбраната или Българската армия искови молби, 
жалби и други документи преди подписването 
им от министъра на отбраната.
Чл. 24. Юристите от Министерството на 
отбраната, Българската армия и структурите 
на пряко подчинение на министъра на отбра­
ната получават допълнително възнаграждение 
за присъдено и събрано юрисконсултско въз­
награждение в размер 1 % от присъденото 
възнаграждение, но не по-малко от 10 лв. 
Присъденото в полза на юридическото лице 
или административен орган юрисконсултско 
възнаграждение се изплаща след постъпване 
на сумата по сметката на страната в процеса. 
Чл. 25. (1) Процесуалното представителство 
на Министерството на отбраната се осъществява 
от служителите с юридическо образование от 
дирекция „Правно-нормативна дейност“ – МО, 
Главна дирекция „Инфраструктура на отбра­
ната“, юрисконсултите и други служители с 
юридическо образование от Българската армия, 
а на структурите на пряко подчинение на ми­